Atès que a la Llei 5/2003, de 22 d'abril, de mesures de prevenció d'incendis forestals en les urbanitzacions sense continuïtat immediata amb la trama urbana, es van regular tot un seguit de mesures d'aplicació a les urbanitzacions que estan situades a menys de cinc-cents metres de terrenys forestals;
Atès el que disposa la Llei 11/2004, de 27 de desembre, de pressupostos de la Generalitat de Catalunya per al 2005;
Atesa la Llei 6/1988, de 30 de març, forestal de Catalunya;
Vist el Decret 64/1995, de 7 de març, pel qual s'estableixen mesures de prevenció d'incendis forestals;
Atesa la Llei 38/2003, de 17 de novembre, general de subvencions;
D'acord amb l'esmentada normativa i amb l'objectiu de fomentar la implantació de les mesures de prevenció d'incendis forestals a les urbanitzacions;
Atès el que disposa el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i fent ús de les facultats que em confereix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
S'aproven les bases reguladores dels ajuts per a l'elaboració del plànol de delimitació, i el tractament de la vegetació en les urbanitzacions afectades per la Llei 5/2003, de 22 d'abril, que consten en l'annex d'aquesta Ordre.
Obrir la convocatòria dels ajuts per a l'elaboració del plànol de delimitació, i el tractament de la vegetació en les urbanitzacions afectades per la Llei 5/2003, de 22 d'abril, per a l'any 2005 que es regirà per aquesta Ordre i el seu annex.
El termini de presentació de sol·licituds serà d'un mes des de l'entrada en vigor d'aquesta Ordre.
La presentació de sol·licituds i la seva tramitació, la resolució dels procediments, la notificació, i la justificació de les actuacions es realitzaran d'acord amb el que preveuen les bases reguladores que conté l'annex d'aquesta Ordre.
Les sol·licituds s'han de formalitzar en l'imprès normalitzat que facilita el Departament de Medi Ambient i Habitatge, i s'han de presentar preferentment als Serveis Territorials del Departament de Medi Ambient i Habitatge, al registre dels Serveis Centrals del Departament (av. Diagonal 523-525, 08029 Barcelona), al registre de la Direcció General del Medi Natural (c.
Roux, 80, 08017 Barcelona), al Servei de Prevenció d'Incendis Forestals (finca Torreferrussa, ctra. de Sabadell a Sta.
Perpètua de Mogoda, km 4,5, 08130 Santa Perpètua de Mogoda), i pels mitjans que preveu l'article 38.4 de la Llei 30/1992, de 26 de novembre, de règim administratiu de les administracions públiques i del procediment administratiu comú.
Els impresos també es podran obtenir a través d'internet, a l'adreça electrònica.
La presentació de les sol·licituds implica la plena acceptació de les bases reguladores.
7.1 El finançament dels ajuts que preveu la present Ordre corresponents a la convocatòria de l'any 2005 anirà a càrrec de les posicions pressupostàries del Departament de Medi Ambient i Habitatge següents:
a) Un import màxim de 250.000 euros per a les actuacions previstes a les bases 1.1, 1.3 i 1.4, amb càrrec a la partida pressupostària MA04D/460000100/4422.
b) Un import màxim de 650.000 euros per a les actuacions previstes a la base 1.2 de l'annex de la present Ordre, amb càrrec a la partida pressupostària MA04D/760000100/4422.
7.2 El crèdit inicial indicat a l'article 7.1 pot ser modificat amb subjecció a la normativa vigent.
En cas que es pogués disposar de crèdits addicionals es destinaran, d'acord amb les prioritats establertes a les bases reguladores contingudes en l'annex d'aquesta Ordre, a atendre sol·licituds inicialment desestimades per insuficiència de crèdit.
Bases reguladores dels ajuts per a l'elaboració del plànol de delimitació, i el tractament de la vegetació en les urbanitzacions afectades per la Llei 5/2003, de 22 d'abril..1 Objecte dels ajuts
S'estableixen quatre tipus d'ajut que tenen per objecte les actuacions següents:
1.1 Ajuts per a l'elaboració del plànol de delimitació.
1.2 Ajuts per a l'obertura de la franja de protecció perimetral.
1.3 Ajuts per al manteniment de la franja de protecció perimetral.
1.4 Ajuts per a la neteja de la vegetació de la zona de seguretat dels vials d'accés a la urbanització..2 Definicions i condicions tècniques
2.1 Per poder optar als ajuts que preveu la base 1.1, el plànol de delimitació d'urbanització ha de complir les condicions tècniques següents:
a) Ha de contenir una relació numerada de les urbanitzacions, edificacions i instal·lacions, en suport paper o suport digital, amb localització sobre el Mapa Comarcal de Catalunya a escala 1:50.000 produïts per l'Institut Cartogràfic de Catalunya.
b) Ha de contenir un mapa de detall de les urbanitzacions, edificacions i instal·lacions, amb localització sobre el Mapa topogràfic de Catalunya a escala 1:5.000, ja sigui en la seva versió en paper o digital d'acord amb la Base topogràfica de Catalunya 1:5.000, que ha de grafiar les franges exteriors de protecció que ja existeixen o que cal que existeixin.
2.2 Als efectes dels ajuts que preveu la base 1,2, s'entén per obertura de la franja de protecció perimetral al voltant d'urbanitzacions el conjunt d'actuacions necessàries per tal de transformar la vegetació en una franja de protecció d'acord les condicions tècniques següents:
a) En pendents superiors al 40% i barrancs i d'acord amb l'article 5.1 de la Llei 5/2003, de 22 d'abril, les actuacions que s'hagin de dur a terme s'ajustaran a l'informe tècnic de caràcter forestal sobre les mesures necessàries per a minimitzar els efectes de les actuacions sobre el terreny.
els tractament i aclarides que cal efectuar en la franja, que podran ser diferents a les especificades en aquest annex, amb l'objecte d'evitar l'erosió i garantir l'estabilitat del terreny;
l'amplada de la franja de protecció, que podrà ser diferent als 25 metres d'acord amb les característiques dels combustibles, pendents, orientacions i exposició a situacions d'alt risc d'incendi forestal;
el tractament i la disposició dels residus vegetals amb l'objecte de minimitzar l'erosió.
b) En pendents inferiors al 40%, una franja de protecció és la franja de terreny amb una amplada mínima de 25 metres, lliure de vegetació seca i amb la massa forestal aclarida i podada de la manera que es defineix a continuació, segons es tracti o no de zones d'arbrat adult:
Masses d'arbrat adult, és a dir boscos en els quals més d'un 20% de la fracció cabuda coberta és ocupada per arbres amb més de 15 cm de diàmetre normal.
En la franja de protecció l'estrat arbori es tractarà de manera que la fracció de cabuda coberta de l'arbrat no superi el 35%; amb una distribució homogènia sobre el terreny, l'espai mínim entre troncs ha de ser de 6 metres; evitant sempre la continuïtat horitzontal entre capçades i restant les branques baixes esporgades a 1/3 de la seva alçada fins a un màxim de 5 metres.
D'altra banda, l'estrat arbustiu s'estassarà de manera que aquest ocupi un màxim del 15% de la superfície, deixant mates aïllades separades com a mínim 3 metres entre elles, amb una distribució homogènia sobre el terreny i sense continuïtat vertical amb l'arbrat.
Zones amb matoll, bosc de rebrot i arbrat jove, és a dir formacions vegetals no considerades masses d'arbrat adult.
Es desbrossarà de manera que la cobertura vegetal màxima admesa del total de matoll, bosc de rebrot i arbrat jove serà del 35% de la superfície, deixant peus aïllats separats com a mínim tres metres entre ells.
2.3 Als efectes dels ajuts que preveu la base 1.3, s'entén per manteniment de la franja de protecció perimetral d'urbanitzacions el conjunt d'actuacions necessàries per tal de transformar la vegetació de la franja de protecció ja existent en una franja de protecció d'acord amb les condicions tècniques que estableix la base 2.2.
És subvencionable el manteniment que es realitzarà sobre franges on fa més d'un any des de la darrera actuació.
2.4 Als efectes dels ajuts que preveu la base 1.4, s'entén per neteja de la vegetació de la zona de seguretat dels vials d'accés de les urbanitzacions el conjunt d'actuacions necessàries per tal de transformar la vegetació que ocupa la plataforma dels vials i d'1 metre a banda i banda, comptat a partir del seu extrem exterior.
Els vials d'accés de les urbanitzacions han de complir les següents condicions tècniques:
a) Els vials d'accés s'han de mantenir nets de vegetació seca per tal de permetre l'entrada, la sortida i la circulació de qualsevol tipus de vehicles.
b) Per tal que no s'acumuli vegetació seca, els vials esmentats han de tenir una zona d'1 metre, comptada a partir del seu extrem exterior, lliure de vegetació arbustiva, herbàcia seca i de restes vegetals mortes.
Pel que fa a la vegetació arbòria, no podrà suposar la continuïtat entre les capçades d'ambdues bandes de la via, com tampoc la de la massa forestal que confina a cada banda.
2.5 Les condicions tècniques que es preveuen als punts en aquesta base són requisits per poder optar als ajuts..3 Beneficiaris
Poden ser beneficiaris dels ajuts previstos en aquesta Ordre d'ajuts els ens locals que tinguin, en el seu terme municipal, urbanitzacions afectades per la Llei 5/2003, de 22 d'abril, de mesures de prevenció dels incendis forestals en les urbanitzacions sense continuat amb la trama urbana..4 Documentació a lliurar
4.1 Juntament amb la sol·licitud de subvenció, en impresos normalitzats de sol·licitud, que inclouen la declaració sobre si s'han demanat o obtingut altres ajuts per a la mateixa actuació, s'ha de presentar la documentació següent:
a) Acord de petició de l'ajut, pres per l'òrgan competent.
c) Imprès de transferència bancària per a creditors particulars de la Generalitat de Catalunya degudament signat i segellat per l'entitat bancària corresponent del preceptor.
d) Declaració de no estar inclòs en cap de les circumstàncies que preveu l'article 13 de la Llei 38/2003, de 18 de novembre, general de subvencions.
e) En el cas d'actuació 1.1, pressupost de l'actuació.
f) En el cas de les actuacions 1.2, 1.3 i 1.4, memòria i pressupost de l'actuació on es recullin les actuacions a realitzar següents:
Pressupost desglossat de l'actuació prevista per a cada urbanització.
En el cas de l'actuació 1.2 d'obertura de franges de protecció, s'ha d'especificar si s'inclouen els costos de redacció de projecte, execució, direcció d'obra i també, si correspon, de les indemnitzacions previstes per la propietat dels terrenys.
Mapa 1/10.000 o 1/5.000 de detall de l'actuació i on estigui definida clarament l'actuació o actuacions a realitzar.
g) En el cas que les actuacions siguin l'obertura de franges de protecció perimetral també s'ha de presentar:
Certificat emès pel mateix ens local que acrediti que disposa de l'autorització de tots els propietaris per a dur a terme les actuacions per a les quals se sol·licita l'ajut; o bé el llistat dels propietaris dels terrenys sobre els quals s'ha executar l'actuació i de les superfícies i ubicacions respectives afectades -en base a la informació disponible per l'ajuntament- amb expressió de si es disposa o no de l'autorització pertinent per realitzar l'actuació; als efectes d'execució dels treballs i determinació de la indemnització corresponent, si s'escau.
Si les actuacions afecten més d'un ens local, caldrà presentar còpia del conveni interadministratiu que preveu la Llei 5/2003, de 22 d'abril, de mesures de prevenció d'incendis forestals en urbanitzacions sense continuïtat amb la trama urbana, on s'especifiqui quina part de l'actuació es correspon al sol·licitant.
Si és necessari l'informe tècnic de caràcter forestal sobre les mesures necessàries per a minimitzar els efectes de les actuacions sobre el terreny (article 5.1 de la Llei 5/2003, de 22 d'abril), s'adjuntarà a la memòria.
4.2 Si alguns dels documents que s'han d'adjuntar a la sol·licitud ja figuressin en poder del Departament de Medi Ambient i Habitatge, el sol·licitant podrà no presentar-lo, sempre que no hagin transcorregut més de cinc anys des de la seva presentació i es confirmi la inexistència de variacions.
En aquest cas, el sol·licitant ha de fer constar la data i l'òrgan o dependència en què va ser presentat el document, així com el número d'expedient on estigui incorporat, si el coneix.
En els supòsits d'impossibilitat material d'obtenir el document, l'òrgan competent podrà requerir al sol·licitant la seva presentació.
4.3 Si la sol·licitud no compleix els requisits o no s'aporta la documentació exigida en aquesta base es requerirà el sol·licitant perquè esmeni les faltes o aporti els documents en el termini de deu dies.
En el cas de no fer-ho així, es considerarà a l'interessat desistit de la seva sol·licitud, amb la resolució prèvia..5 Quantia econòmica dels ajuts
5.1 Els ajuts per a l'elaboració del plànol de delimitació tenen una quantia del 50% del pressupost de l'actuació amb un màxim de 400 euros.
5.2 Els ajuts per a l'obertura o manteniment de franges de protecció i la neteja de la zona de seguretat dels vials d'accés tenen una quantia diferenciada segons el tipus d'actuació, ús del sòl sobre el qual s'actua i si el municipi està declarat d'alt risc d'incendi forestal d'acord amb el Decret 64/1995, de 7 de març.
5.3 Obertura de franges de protecció en terrenys forestals amb arbrat adult:
5.3.1 Municipis declarats d'alt risc d'incendi forestal, una quantia del 60% del pressupost de l'actuació amb un màxim de 1.800 euros per hectàrea.
5.3.2 Municipis no declarats d'alt risc d'incendi forestal; una quantia del 25% del pressupost de l'actuació amb un màxim de 750 euros per hectàrea.
5.4 Obertura de franges de protecció en terrenys forestals no arbrats:
5.4.1 Municipis declarats d'alt risc d'incendi forestal; una quantia del 60% del pressupost de l'actuació amb un màxim de 900 euros per hectàrea.
5.4.2 Municipis no declarats d'alt risc d'incendi forestal; una quantia del 25% del pressupost de l'actuació amb un màxim de 375 euros per hectàrea.
5.5 Manteniment de franges de protecció en terrenys forestals amb arbrat adult:
5.5.1 Municipis declarats d'alt risc d'incendi forestal, d'acord amb el Decret 64/1995; una quantia del 60% del pressupost de l'actuació amb un màxim de 720 euros per hectàrea.
5.5.2 Municipis no declarats d'alt risc d'incendi forestal, d'acord amb el Decret 64/1995; una quantia del 25% del pressupost de l'actuació amb un màxim de 300 euros per hectàrea.
5.6 Manteniment de franges de protecció en terrenys forestals no arbrats:
5.6.1 Municipis declarats d'alt risc d'incendi forestal, una quantia del 60% del pressupost de l'actuació amb un màxim de 540 euros per hectàrea.
5.6.2 Municipis no declarats d'alt risc d'incendi forestal, una quantia del 25% del pressupost de l'actuació amb un màxim de 225 euros per hectàrea.
5.7 Neteja de la vegetació dels vials en terrenys forestals amb arbrat adult:
5.7.1 Municipis declarats d'alt risc d'incendi forestal; una quantia del 60% del pressupost de l'actuació amb un màxim de 600 euros per quilòmetre.
5.7.2 Municipis no declarats d'alt risc d'incendi forestal; una quantia del 25% del pressupost de l'actuació amb un màxim de 250 euros per quilòmetre.
5.8 Neteja de la vegetació dels vials en terrenys forestals no arbrats:
5.8.1 Municipis declarats d'alt risc d'incendi forestal; una quantia del 60% del pressupost de l'actuació amb un màxim de 300 euros per quilòmetre.
5.8.2 Municipis no declarats d'alt risc d'incendi forestal; una quantia del 25% del pressupost de l'actuació amb un màxim de 125 euros per quilòmetre..6 Criteris de priorització
Els ajuts es concedeixen pel procediment de concurrència competitiva.
En el supòsit que l'import dels ajuts demanats ultrapassi el pressupost assignat, les actuacions es prioritzaran d'acord amb els criteris següents:
Municipis amb urbanitzacions poc urbanitzades, vulnerables o en perill.
b) En el cas dels ajuts previstos a les bases 1.2, 1.3 i 1.4:
Municipis que hagin tramès el plànol de delimitació d'urbanitzacions afectades per la Llei 5/2003, de 22 d'abril, localitzades al seu terme municipal al Departament de Medi Ambient i Habitatge de la Generalitat de Catalunya abans de l'1 de març de 2005 o que disposin de Pla d'autoprotecció;
Municipis amb urbanitzacions poc urbanitzades, vulnerables o en perill..7 Tramitació dels ajuts
La Direcció General del Medi Natural del Departament de Medi Ambient i Habitatge serà l'òrgan competent per a l'ordenació, la instrucció i la resolució del procediment de concessió de la subvenció..8 Atorgament
8.1 El director general del Medi Natural resoldrà l'atorgament de les subvencions i es notificarà individualment als interessats.
8.2 El termini màxim per resoldre i notificar les resolucions de subvenció és de tres mesos a comptar des de la finalització del termini de presentació de sol·licituds.
Una vegada transcorregut aquest termini, si no s'ha dictat i notificat la resolució, s'entén que la sol·licitud és desestimada.
8.3 La resolució dictada pel director general del Medi Natural exhaureix la via administrativa.
D'acord amb l'article 44 de la Llei 29/1998, s'hi pot interposar potestativament requeriment previ davant l'òrgan competent per resoldre o bé recurs contenciós administratiu directe davant la Sala Contenciosa Administrativa del Tribunal Superior de Justícia de Catalunya en el termini de dos mesos comptadors des de l'endemà de la recepció de la notificació..9 Publicitat
La Direcció General del Medi Natural donarà publicitat a les subvencions concedides en el termini d'un mes de la data de resolució que exhaureix el procediment, mitjançant l'exposició d'una relació d'aquestes subvencions en el tauler d'anuncis del Departament de Medi Ambient i Habitatge (av. Diagonal, 523-525, de Barcelona) i en el cas de subvencions d'import superior a 3.000 euros mitjançant la publicació en el Diari Oficial de la Generalitat de Catalunya..10 Termini de justificació
10.1 Les actuacions objecte de subvenció s'hauran de justificar fins al dia 15 de novembre de l'any de la convocatòria.
10.2 Els terminis de presentació de la documentació justificativa podran ser prorrogats fins al 15 de desembre de l'any de la convocatòria en els supòsits de força major degudament acreditada pel sol·licitant i autoritzada per l'Administració..11 Justificació i tramitació del pagament
11.1 Per justificar els ajuts caldrà presentar:
a) Factures originals del gestor de l'actuació amb justificant de pagament i en el cas de l'elaboració del plànol de delimitació.
b) En el cas que es contractin les actuacions subvencionades, certificat de l'òrgan competent que justifiqui que la contractació s'ha fet d'acord amb la Llei de contractes de les administracions públiques.
c) En el cas de les actuacions 1.1, plànol de delimitació d'urbanitzacions afectades per la Llei 5/2003, de 22 d'abril.
d) Per les actuacions 1.2, 1.3 i 1.4, certificat d'obra acabada emès per l'òrgan municipal competent acompanyat de l'informe favorable dels Serveis Tècnics Municipals.
11.2 En el cas d'obertura i manteniment de franges de protecció no es tramitarà el pagament de les actuacions que no hagin assolit el 60% de l'actuació subvencionada.
En el cas d'execució i justificació no total, però superior al 60%, es farà la revocació parcial de la subvenció.
11.3 En el cas de neteja de la zona de seguretat dels vials d'accés, no es tramitarà el pagament de les actuacions que no hagin assolit el 100% de l'actuació subvencionada..12 Obligacions dels beneficiaris
Els beneficiaris estan obligats:
a) A complir l'objectiu i executar l'actuació que fonamenta la concessió de la subvenció.
b) A justificar davant l'òrgan concedent, si s'escau, el compliment dels requisits i les condicions, i també la realització de l'activitat i el compliment de la finalitat que determinin la concessió o el gaudi de la subvenció.
c) A comunicar al Departament de Medi Ambient i Habitatge la sol·licitud o obtenció de subvencions per a la mateixa finalitat procedents de qualsevol de les altres ordres d'ajut del Departament de Medi Ambient i Habitatge o de qualsevol de les administracions o entitats públiques o privades nacionals o internacionals.
L'obtenció d'altres ajuts pot comportar la reducció de la quantia de l'ajut concedit pel Departament de Medi Ambient i Habitatge.
d) A facilitar tota la informació que li sigui requerida pel Departament de Medi Ambient i Habitatge, la Intervenció General de la Generalitat de Catalunya, la Sindicatura de Comptes o altres òrgans competents d'acord amb la normativa aplicable..13 Revocació dels ajuts
Poden ser causa de revocació dels ajuts, a més de les establertes en el punt 11.2 i 11.3, les indicades a l'article 99 del Decret legislatiu 3/2002, de 24 de setembre, pel qual s'aprova el Text refós de la Llei de finances públiques de Catalunya, i al títol II de la Llei 38/2003, de 17 de novembre, general de subvencions..14 Infraccions i sancions
El règim sancionador aplicable als ajuts regulats en aquestes bases és el que preveuen el capítol IX del Decret legislatiu 3/2002, de 24 de setembre, pel qual s'aprova el Text refós de la Llei de finances públiques de Catalunya, i el títol IV de la Llei 38/2003, de 17 de novembre, general de subvencions..15 Règim jurídic
En tot el que no preveuen les bases reguladores, així com la present convocatòria que les fa públiques, hi són aplicables el Decret legislatiu 3/2002, de 24 de setembre, pel qual s'aprova el Text refós de la Llei de finances públiques de Catalunya, i els preceptes bàsics de la Llei 38/2003, de 17 de novembre, general de subvencions.